མིའི་རིགས་ཀྱིས་སྐད་བརྡ་གསར་དུ་བཏོད་པ་ནི་ཕན་ཚུན་བརྗེ་རེས་ཀྱི་ཆེད་དུ་སྟེ།མིའི་རིགས་ཀྱི་ཡར་ཐོན་ཡོད་དོ་ཅོག་སྐད་བརྡ་ཞེས་པའི་བྱེད་ནུས་འདིའི་སྟེང་ཚུགས་པ་ཞིག་ཡིན་པས།ཕན་ཚུན་བརྗེ་རེས་ཀྱི་ཆེད་དུ་སྐད་བརྡའི་མིང་ཚིག་རྣམས་ལ་ངེས་པར་དུ་ཡོངས་ཁྱབ་ཀྱིས་ཁས་ལེན་པའི་དམིགས་བསལ་གྱི་གོ་དོན་ཚང་དགོས་མོད།སྐད་བརྡ་རུལ་སུངས་ཀྱིས་མིང་ཚིག་གཅིག་ལ་མི་རེའི་སེམས་ཁོངས་སུ་གོ་དོན་མི་འདྲ་བ་རེ་འཇོག་སྲིད་ཅིང་།སྐད་བརྡ་ཉིད་ཡི་གེ་རོལ་རྩེད་ཞིག་ཏུ་གྱུར་བ་དེས་མི་དང་མིའི་བར་གྱི་བརྗེ་རེས་དཀའ་ངལ་ཅན་ཞིག་ཏུ་གྱུར་ཡོད།